༈།།ཤེས་པ་སྤོ་བསྡུ་མི་བྱེད་པར་འཇོག་པའི་མན་ངག་བཞུགས་སོ།།།བླ་མ་དམ་པ་རྣམས

ལ་ཕྱག་འཚལ་ལོ།།བསམ་གྱིས་མི་ཁྱབ་རྣལ་འབྱོར་པས།།སྙིང་རྗེའི་རང་སེམས་གློ་བུར་སད།།ཤེས་རབ་སྐྱེ་བ་མེད་རྒྱས་བཏབ།།གཉིས་མེད་བསམ་མི་ཁྱབ་མཚན་ཉིད།།སྣང་བས་སྐྱེ་བ་མེད་པ་དྲན།།དྲན་པའི་རང་བཞིན་
གཟུང་བ་མེད།།གཟུག་པ་སོགས་དངོས་པོའི་རང་བཞིན་གྱིས།།བདེ་བ་ཆེན་པོའི་རོ་མྱོང་བས།།བསམ་དུ་མེད་པའི་རྣལ་འབྱོར་རྟོགས།།དེའང་།བླ་མའི་དྲིན་གྱིས་སླར་ཡང་ནི།།སོ་སོར་རྟོག་པའི་རང་བཞིན་ནོ།།དེའང་།།
ཇི་ལྟར་མྱོང་བས་བསྐྱེད་པས་ན།།དྲན་པས་བཟུང་དང་མ་བཟུང་མེད།།རྒྱུ་དང་འབྲས་བུ་དབྱེར་མེད་པས།།བསྒོམ་པའི་རིམ་པ་བདག་ལ་མེད།།སྟོང་པ་ཉིད་ཀྱི་རོ་ཚེར་བས།།བསྒོམ་པ་ཡང་ནི་རྟོགས་པའོ།།གང་ཕྱིར
ཤེས་རབ་བསྒོམ་པ་ཡིས།།ཐམས་ཅད་ཕྱག་རྒྱ་ཆེན་པོ་ལ།།གང་ཞིག་མི་མཐུན་ཕྱོགས་སུ་ཡང་།།དེ་ཉིད་ཕྱག་རྒྱ་ཆེན་པོ་ལ།།རང་བཞིན་ལྷུག་པ་བསམ་དུ་མེད།།ཇི་སྲིད་བྱེ་བྲག་གཉིས་བྱུང་བ།།དེ་ལས་བྱུང་ནས་དེ་རུ་ཐིམ།།
མ་ལུས་བདེ་བའི་ཡེ་ཤེས་པས།།འབྲས་བུ་དག་ལ་རེ་བ་མེད།།ཡིད་ལ་མི་བྱེད་རྣལ་འབྱོར་པས།།སྟོང་ཉིད་སྙིང་པོ་བསམ་དུ་མེད།།གཉིས་མེད་ཤེས་རབ་རང་སོ་ལ།།མཉ་མ་གཞག་རྗེས་ཐོབ་རིགས་པ་མེད།།བསམ་མེད་རྒྱུན་གྱི།།
རྣལ་འབྱོར་པས།།གཉིས་སུ་མི་བྱེད་རང་སོ་ཉིད།།མ་སྐྱེས་པ་ཉིད་དངོས་པོར་སད།།དངོས་པོ་སྐྱེ་བ་མེད་པར་ཐིམ།།དངོས་སུ་གཉིས་མེད་རྡོ་རྗེར་མཐུན།།ཉེས་པ་དབང་སོགས་གློ་བུར་བ།།དེས་ན་དྲང་ཟད་སོམ་སྟེ།།དེ་དང་དེ།།

ཉིད་ཐད་ཀར་སྤྱད།།སྐྱེ་བ་མེད་མཐོང་རྣལ་འབྱོར་པས།།ཤེས་པ་མི་གཟུང་དང་དྭངས་ཞོག།སྐྱེ་བ་མེད་པའི་སེམས་ཉིད་ལ།།ཅི་ཞིག་བསྡུ་ཞིང་ཅི་ཞིག་སྤྲོ།།ཨུ་པ་དེ་ཤ་པཱ་ར་མོ་བ་ཡ།གསང
་དམ་པ་རྫོགས་སོ།།།